nahid-hub/BLUGE-bengali-wikipedia-section-title-prediction huggingface dataset:
১৮৬১ সাল থেকে ১৮৬৩ সাল পর্যন্ত লন্ডনের র‌য়্যাল ইন্সটিটিউশনে ভাষাবিজ্ঞান ও তুলনামূলক ভাষাতত্ত্ব চর্চার ভিত্তি স্থাপন করে গেছেন মুলার। অনুরূপভাবে তিনি তুলনামূলক ধর্মতত্ত্ব ও তুলনামূলক পুরাণ আলোচনারও পথিকৃৎ হিসেবে গণ্য হয়ে আছেন। ঋগ্বেদের সম্পাদনা ও ভাষ্য রচনা করে তিনি তার জীবনের অক্ষয় কীর্তি হিসেবে রেখে গেছেন। বৈদিক সাহিত্য বিষয়ে তিনি তার জীবদ্দশায় সর্বশ্রেষ্ঠ বিশেষজ্ঞ হিসেবে সমগ্র পৃথিবীতে সমাদৃত হয়ে আছেন।

মাক্স মুলারের সংস্কৃত ভাষা শিক্ষাগ্রহণকাল এমন সময়ে হয়েছিল যখন বিদ্যানুরাগীরা অন্যান্য ভাষা উন্নয়নের মাধ্যমে নিজ দেশের সাথে পারস্পরিক সাংস্কৃতিক ভাব বিনিময়ে সম্পর্কের উন্নয়ন ঘটাতে তৎপর ছিলেন।

প্রাচ্যভাষা ও সাহিত্যে তার গভীর পাণ্ডিত্য বিরাজমান ছিল। ভারতবর্ষের প্রতি তার যে সুগভীর টান বা অনুরাগ ছিল, তা তার কথায় ও রচিত গ্রন্থসমূহে বহুভাবে প্রমাণ করে গেছেন। তিনি ধর্ম এবং ভাষার সমালোচনা বৈজ্ঞানিকভাবে ব্যাখ্যা করতে সক্ষম হয়েছেন।

এছাড়াও, তিনি ইংরেজি জাতীয় সঙ্গীতকে সংস্কৃত ভাষায় পদ্যে অনুবাদ বা রূপান্তর করেন।

তবে, ভারতপ্রেমিক এ ক্ষণজন্মা মনীষী তার সুগভীর ভারতপ্রেমের অপরাধে কখনো ভারতবর্ষে পদার্পণ করতে পারেননি। ভারতবর্ষে তৎকালীন ব্রিটিশ সরকার কর্তৃক অনুসৃত শাসনপদ্ধতির কড়া সমালোচনা করার ফলেই মূলতঃ আমৃত্যু তাকে এ শাস্তি ভোগ করতে হয়েছিল।

সঠিক অনুচ্ছেদ শিরোনাম কোনটি?
titleA. সংস্কৃত শিক্ষালাভ
titleB. কীর্তিগাঁথা
titleC. শৈশবকাল
titleD. মৃত্যু
উত্তর: titleB
হিন্দুদের প্রচলিত বিশ্বাস অনুসারে, প্রাচীনকালে বাণ নামে এক অসুর প্রতিদিন শিবলিঙ্গ নির্মাণ করে পূজা করতেন। এইভাবে দীর্ঘদিন শিবপূজার ফলে শিব তাকে দর্শন দিয়ে একটি বর দিতে চান। বাণ বলেন, প্রতিদিন তাকে শিবলিঙ্গ নির্মাণ করতে বেশ কষ্ট পেতে হয়। তাই বর হিসেবে তিনি উত্তম লক্ষণযুক্ত শিবলিঙ্গ চান। শিব চোদ্দো কোটি শিবলিঙ্গ নির্মাণ করে বাণকে দেন। বাণ সেগুলি পেয়ে মনে ভাবেন, এগুলি পূজায় যখন বিশেষ ফল পাওয়া যায়, তখন এগুলি সর্বসাধারণের কল্যাণের কাজেই ব্যবহার করা উচিত। এই ভেবে তিনি তিন কোটি লিঙ্গ কালিকাগর্তে, তিন কোটি লিঙ্গ শ্রীশৈলে, এক কোটি কন্যাশ্রমে, এক কোটি মহেশ্বর ক্ষেত্রে এবং অবশিষ্ট লিঙ্গগুলি বিভিন্ন তীর্থক্ষেত্রে স্থাপন করেন। বাণ নামক অসুরের দ্বারা পূজিত বলে (মতান্তরে শিবের অপর নাম বাণ বলে) এই লিঙ্গগুলি বাণলিঙ্গ বা বাণেশ্বর শিবলিঙ্গ নামে পরিচিত হল।
সঠিক অনুচ্ছেদ শিরোনাম কোনটি?
titleA. পঞ্চদেবতা পূজা
titleB. পৌরাণিক কাহিনি
titleC. গুরুত্ব
titleD. পূজার ফল
উত্তর: titleB
আশে পাশের এলাকার অন্যান্য বিদ্যালয় এর চেয়ে এই বিদ্যালয়টি গুরুত্বের দাবীদার হলেও বিদ্যালয়টির প্রতিষ্ঠালগ্ন থেকে প্রায় ৭০ দশকের শেষ পর্যন্ত শিক্ষকবৃন্দ ঠিকমত বেতন পেতেন না। হাট, ঘাট, বাগান এর নিলামে স্কুল পরিচালনা কমিটির সদস্য বৃন্দ ও শিক্ষকবৃন্দ অংশগ্রহণ করে যে লভ্যংশের টাকা পেতেন তা দিয়েই বিদ্যালয়টির খরচ সহ বেতন ভাতাদি চালাতেন। এছাড়াও বিদ্যালয় মাঠে মেলা বসিয়ে সার্কাস প্রদর্শন করে শিক্ষকদের বেতন ভাতাদির পরিষোধ করার দৃষ্টান্তও রয়েছে এই প্রতিষ্ঠানটির। পরবর্তি ছাত্র সংখ্যা বৃদ্ধি পেলে ছাত্র বেতন কিছুটা বাড়িয়ে সংকটময় অবস্থার কিছুটা উত্তরণ ঘটে।

বর্তমানে এই বিদ্যালয় এর মোট স্থাবর সম্পত্তি ১৩.৮৪ একর। ভূমিদাতাগনের মধ্যে মোসাঃ শওকত আরা কুলসুম বেগম ওরফে কানিজ হোসেন আহম্মদী বেগম, শ্রী বিষ্ঞুচরন ব্যানার্জী , মুঃ নিজামউদ্দিন বিশ্বাস, মুঃ সুলতান আলীর নাম উল্লেখযোগ্য।

সঠিক অনুচ্ছেদ শিরোনাম কোনটি?
titleA. ইতিহাস
titleB. সফলতা
titleC. পরিচালনা
titleD. জাতীয়করণ
উত্তর: titleC
২০০৬ সালের মে মাসে ইলিনয়ের রোজমন্ট মঞ্চে প্লে! এ ভিডিও গেম সিম্ফোনি সঙ্গীতানুষ্ঠানে কোন্দো উপস্থিত ছিলেন, এবং এখানে "সুপার মারিও ব্রাদার্স" এবং "দ্য লেজেন্ড অফ জেল্ডা এর সঙ্গীত" পূর্ণ অর্কেস্ট্রা দ্বারা বাজানো হয়। এছাড়া ২০১১ সালে "দ্যা লেজেন্ড অফ জেল্ডা" সিরিজের ২৫তম বার্ষিকী উপলক্ষৈ অনুষ্ঠিত তিনটি কনসার্টেও কোন্দো তার যন্ত্রসঙ্গীত পরিচালনা করেছেন। ২০১৪ সালে দ্যা গেম অ্যাওয়ার্ডস অনুষ্ঠানে মার্কিন রক ব্যান্ড ইমাজিন ড্রাগনস এর সঙ্গে কোন্দো পিয়ানো চালনা করেছেন।

সঠিক অনুচ্ছেদ শিরোনাম কোনটি?
titleA. সঙ্গীতানুষ্ঠান
titleB. পেশাগত জীবন
titleC. প্রারম্ভিক জীবন
titleD. সঙ্গীতের বৈশিষ্ট্য ও প্রভাব
উত্তর: titleA
মাস্ক প্রোগ্রামড রম হল ইন্ট্রিগ্রেটেড সার্কিট যেটা নিজে কোন তথ্য এনকোড করে সংরক্ষন করে এবং এগুলো উৎপাদনের পরে পরিবর্তন করা অসম্ভব। অন্যান্য ধরনের নন-ভোলাটাইল সলিড-স্টেট মেমোরি কিছু কিছু ক্ষেত্রে পরিবর্তনের সুযোগ দেয়।


রাইট প্রোটেকশন বা লিখন নিরপত্তার কারণে কিছু কিছু পুনপ্রোগ্রাম করা যায় এমন রম অস্থায়ীভাবে রমে পরিনত হয়।

সঠিক অনুচ্ছেদ শিরোনাম কোনটি?
titleA. গতি
titleB. সেমিকন্ডাক্টর প্রযুক্তি
titleC. লিখার গতি
titleD. প্রকারভেদ
উত্তর: titleB
আগস্ট ২০১৬ সালে ভারতের সুপ্রিম কোর্ট তিন তালক নিষিদ্ধ করেছিল। এর প্রতিক্রিয়া জানিয়ে তিনি বলেছিলেন যে এটি ইসলামের একটি অবিচ্ছেদ্য অঙ্গ। তিনি সুপ্রিম কোর্টের রায়কে "অসংবিধানিক" আখ্যা দিয়ে ইসলামী আইনগুলিতে হস্তক্ষেপের জন্য সমালোচনা করেছিলেন। তিনি আরও বলেছিলেন যে মুসলমানরা "শরিয়া" অনুসরণ করবে (ইসলামিক আইন)। বিরোধী ভারতীয় জনতা পার্টির জাতীয় সম্পাদক রাহুল সিনহা তার গ্রেপ্তারের দাবি জানান, চৌধুরী এই আইন মেনে চলা অস্বীকার করেন। 

সঠিক অনুচ্ছেদ শিরোনাম কোনটি?
titleA. বাংলাদেশ সরকার
titleB. তিন তালাক
titleC. ভারতীয় মুসলমানরা
titleD. বিতর্ক
উত্তর: titleB
১৯২২ সালের ১৯ মে ব্রিটিশ ভারতের বেঙ্গল প্রেসিডেন্সীর অন্তর্গত ব্রাহ্মণবাড়িয়াতে (অধুনা- বাংলাদেশের) অমর পাল জন্ম গ্রহণ করেন। ১০ বছর বয়সে বাবা মহেশ চন্দ্র পালকে হারান। এরপর সংসারের ভার তিনি নিজের কাঁধে তুলে নেন। ছোটবেলা থেকেই অমর পাল ছিলেন গানপাগল। মা দুর্গাসুন্দরী দেবীর কাছে লোকসংগীত শিখেছেন। পাশাপাশি উচ্চাঙ্গসংগীতের তালিম নেন ওস্তাদ আয়াত আলী খানের কাছে।
সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পুরস্কার
titleC. মৃত্যু
titleD. কর্মজীবন
উত্তর: titleA
এক্সেল একেবারের প্রথমদিককার অনেকগুলো স্প্রেডশিট প্রোগ্রামের থেকে কিছু ভিন্ন ব্যবহারকারী ইন্টারফেস টুইক প্রদান করে, তবে মূল বিষয়গুলো এখনও অই স্প্রেডশিট সফটওয়্যারগুলোর মতই রয়ে গেছে। যেমন ভিসিক্যলকপ্রোগ্রামের কথা ধরা যাক, এটা সেলগুলোকে রো এবং কলামে সাজিয়ে রাখতো, এবং প্রত্যাকটা সেল ডাটা বা ফরমুলা সংরক্ষণের ক্ষমতা রাখতো, আবার যেগুলো অ্যাবসল্যুট কিংবা রিলেটিভ রেফারেন্স ধারণ করতে সক্ষম ছিলো, যে বিষয়গুলো এখনও এক্সেলে রয়েছে।

উইন্ডোজের জন্য এক্সেল ২.০ যেটা ম্যাকের একইধরণের একটি প্রোগ্রামেরই অনুকরণ, উইন্ডেজের জনপ্রিয়তা বাড়াতে একটি মোক্ষম অস্ত্র হিশেবে কাজ করেছে। মাইক্রোসফট ওয়ার্ডের একটি ডস সংস্করণ থাকলেও, মাইক্রসফট এক্সেলের ছিলো না।

এক্সেলই প্রথম কোন স্প্রেডশিট প্রোগ্রাম, যেটি ব্যবহারকারীকে স্প্রেডশিটের ফন্ট, ক্যারেক্টার অ্যাট্রিবিউট, সেলের রঙসহ বিভিন্ন কিছু পরিবর্তনের সুযোগ করে দেয়। ইন্টিলিজেন্ট সেল রিকম্পিউটেশন নামের একটি নতুন সুবিধাও এক্সেল চালু করে। অটোফিল নামের আরেকটি জনপ্রিয় স্প্রেডশিট বৈশিষ্ট্যও এক্সেল নিয়ে আসে।

সঠিক অনুচ্ছেদ শিরোনাম কোনটি?
titleA. ফাংশন
titleB. প্রাথমিক ক্রিয়াপ্রণালী
titleC. ওয়েবের জন্য এক্সেল
titleD. প্রভাব
উত্তর: titleD
ক্রিসমাস দ্বীপটি চুনাপথরের টিলায় পরিপূর্ণ যা কোরাল প্রাচীর নির্মিত।পার্কের সীমানা পানির স্তর থেকে ৫০ফুট নিচে। দ্বীপের ৭৩কিমি এর প্রায় ৪৬কিমি পার্কের তটরেখার মধ্যে। এখানে পানি ভর্তি ও শুকনো উভয় ধরনের গুহা রয়েছে।

ক্রিসমাস দ্বীপের দুটি রামসার কনভেনশন, ডেলস এবং হসনিস স্প্রিং, পার্কের মাঝে অবস্থিত।

সঠিক অনুচ্ছেদ শিরোনাম কোনটি?
titleA. স্তন্যপায়ী
titleB. উদ্ভিদকুল
titleC. প্রাণীকুল
titleD. ভূতত্ত্ব এবং ভূগোল
উত্তর: titleD
সনি পিকচার্স এন্টারটেইনমেন্ট ১৯৯৩ সালের মে মাসে সিমন মুরের কাছ থেকে কাহিনী স্বত্ব কিনে নেয় এবং জুলাই মাসে শ্যারন স্টোনকে প্রধান চরিত্রে অভিনয়ের প্রস্তাব দেয়। কারণ তিনি সহ-প্রযোজক হিসেবে চুক্তিবদ্ধ হন। তার পরিচালক পছন্দের সুযোগ থাকায় তিনি স্যাম রেইমিকে চলচ্চিত্রটি পরিচালনার প্রস্তাব দেন কারণ তার "আর্মি অফ ডার্কনেস" (১৯৯২) দেখে তিনি মুগ্ধ হয়েছিলেন। শ্যারন অন্য প্রযোজকদের বলেন যদি রেইমি পরিচালনা না করে তবে তিনি অভিনয় করবেন না। মুরও রেইমির "দ্য এভিল ডেড" দেখার পর রেইমিকে পরিচালনার সুযোগ দেওয়ার জন্য আগ্রহী ছিলেন।

সঠিক অনুচ্ছেদ শিরোনাম কোনটি?
titleA. পরিচালনা
titleB. চরিত্রায়ন
titleC. সমালোচকদের প্রতিক্রিয়া
titleD. চিত্রায়ন
উত্তর: titleA
বিপ্লবের পর তারাকী আফগানিস্তানের রাষ্ট্রপ্রধান ও প্রধানমন্ত্রী এবং পিডিপিএ-এর মহাসচিব পদে আসীন হন। আফগান সরকার রাষ্ট্রপ্রধান তারাকী ও উপ-প্রধানমন্ত্রী হাফিজুল্লাহ আমিনের নেতৃত্বে 'খালক' এবং বাবরাক কারমাল ও মুহম্মদ নাজিবুল্লাহর নেতৃত্বাধীন 'পারচাম' এই দুই ভাগে বিভক্ত হয়ে পড়ে। পিডিপিএ-র এই অন্তর্দ্বন্দ্বের ফলে পারচাম উপদলের সদস্যদের কেউ কেউ নির্বাসিত হন, কেউ কেউ দল থেকে বহিষ্কৃত হন এবং কাউকে কাউকে হত্যা করা হয়।

পিডিপিএ-এর শাসনকালের প্রথম ১৮ মাসে আফগান সরকার সোভিয়েত ইউনিয়নের অনুকরণে একটি আধুনিকায়ন ও সংস্কার কর্মসূচি গ্রহণ করে, যেগুলোর বেশিরভাগই আফগান রক্ষণশীলরা ইসলামবিরোধী হিসেবে বিবেচনা করেন। বিবাহ প্রথার পরিবর্তন এবং ভূমি সংস্কার সংক্রান্ত অধ্যাদেশগুলো কট্টর ইসলামপন্থী আফগান জনসাধারণের মধ্যে জনপ্রিয়তা অর্জন করতে পারে নি, এবং সুদপ্রথা নিষিদ্ধকরণ ও কৃষকদের ঋণ বাতিল করায় অর্থনৈতিকভাবে ক্ষতিগ্রস্ত হওয়া ক্ষমতাশালী জমিদাররাও সরকারের ওপর অসন্তুষ্ট হয় (যদিও খোদ ইসলামেই সুদপ্রথা হারাম)। নতুন সরকার নারীদের অধিকারও বৃদ্ধি করে, নিরক্ষরতা দূরীকরণে সচেষ্ট হয় এবং আফগানিস্তানের জাতিগত সংখ্যালঘুদের সমঅধিকার প্রদান করে, যদিও এসব প্রকল্পের ফলাফল কেবল শহরাঞ্চলের মধ্যেই সীমাবদ্ধ ছিল বলে প্রতীয়মান হয়। ১৯৭৮ সালের মাঝামাঝি সময়ে সরকারের বিরুদ্ধে একটি বিদ্রোহ শুরু হয়। পূর্ব আফগানিস্তানের নূরিস্তান প্রদেশে বিদ্রোহীরা স্থানীয় সেনানিবাস আক্রমণ করে এবং শীঘ্রই সমগ্র দেশজুড়ে গৃহযুদ্ধ ছড়িয়ে পড়ে। ১৯৭৯ সালের সেপ্টেম্বরে উপ-প্রধানমন্ত্রী হাফিজুল্লাহ আমিন রাষ্ট্রপ্রধান তারাকীকে গ্রেপ্তার ও হত্যা করেন এবং শাসনক্ষমতা দখল করেন। আমিন পিডিপিএ-র অভ্যন্তরে তার প্রতিদ্বন্দ্বীদের এবং ক্রমশ শক্তিশালী হয়ে ওঠা বিদ্রোহীদের কঠোর হাতে দমনের চেষ্টা চালান, যার ফলে তার শাসনামলে বিশৃঙ্খলা ও নৈরাজ্য তীব্রতর হয়ে ওঠে।

সঠিক অনুচ্ছেদ শিরোনাম কোনটি?
titleA. আফগান–সোভিয়েত সম্পর্ক
titleB. ডিসেম্বর ১৯৭৯ – ফেব্রুয়ারি ১৯৮০: সৈন্য মোতায়েন
titleC. মার্চ ১৯৮০ – এপ্রিল ১৯৮৫: প্রচণ্ড যুদ্ধ
titleD. পিডিপিএ-এর অভ্যন্তরে অন্তর্দ্বন্দ্ব
উত্তর: titleD
সব নির্বাচকমন্ডলীদের থেকে ভোট পাওয়া এবং নির্দিষ্ট ভোটারদের দলকে লক্ষবস্তুতে পরিণত করা যারা এখনো কোন প্রার্থীকে ভোট দিবে তা নিশ্চিত হয়নি তাদের বার্তা প্রদান এবং প্রচারণার তহবিল যোগানোর আবেদন করার জন্য রাজনৈতিক প্রচারণায় বারবার ডাইরেক্ট মেইল ব্যবহার করা হয়।

কিছু প্রতিষ্ঠান এবং একক ব্যক্তিরা তাদের ডাইরেক্ট মেইল ব্যবস্থায় দক্ষ হওয়ার জন্য পরিচিতি পান, যাদের মধ্যে অন্যতম হল আমেরিকার ফ্রি কনগ্রেস ফাউন্ডেশন (১৯৭০), রেসপন্স ডাইনামিক, ইনক.(১৯৮০), ন্যাশনাল কনগ্রেশিওনাল ক্লাব এবং রিচার্ড ভিগুরি। রাজনৈতিক প্রচারণায় ইন্টারনেটের আবির্ভাবের ফলে, ডাইরেক্ট মেইল অনেক প্রচারণা পরিচালন যন্ত্রপাতির মধ্যে একটি হয়ে উঠেছে, এবং এখনো একটি গুরুত্বপূর্ণ ভূমিকা হিসেবে পালন করছে।

সঠিক অনুচ্ছেদ শিরোনাম কোনটি?
titleA. বর্তমান প্রাসঙ্গিকতা
titleB. অ-লাভজনক
titleC. রাজনৈতিক ব্যবহার
titleD. কার্যকারী খরচ
উত্তর: titleC
গঠনগতভাবে দামোদর অববাহিকা ও ছোটনাগপুর মালভূমির পূর্ব সীমানায় অবস্থিত পুরুলিয়া জেলা রাঁচি সমপ্রায়ভূমির অন্তর্গত। এই জেলার ভূপ্রাকৃতিক বৈশিষ্ট্য হল বন্ধুর ভূমিভাগ, খাড়া পাহাড়চূড়া ও নিচু উপত্যকা। উচ্চ শৈলশিরা ও নিচু উপত্যকার মধ্যকার ব্যবধান ৩০ মিটার। সাধারণ ভূভাগের উচ্চতা ও ঢাল ১৫০-৩০০ মিটার। ৩০০ মিটার সমোন্নতিরেখাটি ঝালদা, বাঘমুন্ডি, বরাবাজার, আর্সা, বলরামপুর ও বান্দোয়ানের উচ্চ সমপ্রায়ভূমিকে জেলার অবশিষ্টাংশের ক্ষয়িত সমভূমি থেকে বিচ্ছিন্ন করে রেখেছে। জেলার অধিকাংশ অঞ্চলই সমভূমি। পশ্চিমের মালভূমির সর্বোচ্চ অংশ অযোধ্যা পাহাড় (৬৭০ মিটার)। এছাড়া দক্ষিণে দলমা পাহাড় (৩৫৬ মিটার) ও উত্তর-পূর্বের পাঞ্চেত পাহাড়ও উল্লেখযোগ্য পাহাড়। অযোধ্যা পাহাড়ের গোর্গাবুরু এই জেলার এবং পশ্চিমবঙ্গের পশ্চিমাঞ্চলের সর্বোচ্চ শৃঙ্গ। ভূপ্রাকৃতিক বিভাগ অনুসারে জেলাকে তিন ভাগে ভাগ করা যেতে পারে – (১) পশ্চিম ও দক্ষিণের বন্ধুর পাহাড়ি অঞ্চল, (২) ল্যাটেরাইট উচ্চভূমি ও বিচ্ছিন্ন শিলাস্তুপ এবং (৩) পাললিক সমভূমি।

সঠিক অনুচ্ছেদ শিরোনাম কোনটি?
titleA. ভূপ্রকৃতি
titleB. মৃত্তিকা
titleC. রেলপথ
titleD. শিক্ষা
উত্তর: titleA
টিটাগড় রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ - রানাঘাট রেলপথের মধ্যে অবস্থিত। এই রেলপথে শিয়ালদহ থেকে নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে। 

শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়। 

সঠিক অনুচ্ছেদ শিরোনাম কোনটি?
titleA. বৈদ্যুতীকরণ
titleB. অবস্থান
titleC. রেলপথ
titleD. পরিকাঠাম
উত্তর: titleC
আমেরিকা যুক্তরাষ্ট্রে ৯/১১র জঙ্গী হামলার পর, অপহরণকারীদের টাকার যোগান দেওয়ার ব্যাপারে আরব আমিরাতকেই আল-কায়দার প্রধান আর্থিক কেন্দ্র বলে মনে করা হতে থাকে। কিন্তু আরব আমিরাত তৎক্ষণাৎ আমেরিকা যুক্তরাষ্ট্রকে সহায়তা করতে থাকে, সন্দেহভাজন জঙ্গীদের অ্যাকাউন্ট বন্ধ করে দেয় এবং সমস্ত রকম আর্থিক তছরুপ শক্ত হাতে দমন করে।

এই রাষ্ট্র ইতিমধ্যে ১৯৯৪ সালে আমেরিকা যুক্তরাষ্ট্রের সঙ্গে সামরিক প্রতিরক্ষামূলক চুক্তি স্বাক্ষর করে এবং ১৯৯৫ সালে ঐ একই চুক্তি ফ্রান্সের সঙ্গেও করে।

আরব আমিরাত আমেরিকা যুক্তরাষ্ট্র এবং অন্যান্য জোটরাষ্ট্রগুলির সামরিক অভিযান সমর্থন করে; এই অভিযানগুলির মধ্যে উল্লেখযোগ্য ছিল আফগানিস্তান (২০০১) এবং ইরাক (২০০৩) আক্রমণ এবং আবু ধাবির থেকে কিছু দূরে আল দাফরা এয়ার বেসে হর্ণ অফ আফ্রিকায় সন্ত্রাসের বিরুদ্ধে বিশ্বব্যাপী যুদ্ধ। এই এয়ার বেসটি ১৯৯১ সালের পারস্য উপসাগরীয় যুদ্ধ এবং অপারেশন নর্দার্ন ওয়াচ চলাকালীনও জোট অপারেশনগুলিকে সমর্থন করেছিল।

সঠিক অনুচ্ছেদ শিরোনাম কোনটি?
titleA. প্রাক্‌-ইতিহাস
titleB. ১৯৭৩-২০০৩
titleC. সীমান্ত সমস্যা
titleD. স্বাধীনতা
উত্তর: titleB
পবিত্র কোরআন শরীফে নবিদের কথা উল্লেখ করা হয়েছে। মুসলমানরা বিশ্বাস করে হযরত আদম প্রথম এবং মুহাম্মাদ সর্বশেষ ও সর্ব শ্রেষ্ঠ নবী। যে আল্লাহর থেকে প্রেরিত হয়ে মানব জাতীর কল্যাণের জন্য বা সত্য পথে পরিচালিত করার জন্য যারা আগমন করেছিলেন তাদেরকে নবী হিসেবে গন্য করা হয়।

ইসলামী ধর্মমত অনুসারে সৃষ্টির আদি থেকে আল্লাহ যত নবী-রাসূল প্রেরণ করেছেন তাদের সবাইকেই আল্লাহ তার একাত্মবাদ প্রচারের জন্য এবং মানুষের জীবন বিধান হিসেবে দ্বীন ইসলাম প্রতিষ্ঠার জন্যই পাঠিয়েছেন। আল্লাহর সব নবী-রাসূলই ছিল আল্লাহর একাত্মবাদে দৃঢ় বিশ্বাসী ও আল্লাহর কাছে আত্মসমর্পণকারী। আর যেহেতু আল্লাহর কাছে গ্রহণযোগ্য দ্বীন একমাত্র ইসলাম তাই আল্লাহর সব নবী-রাসূলের ধর্মই ইসলাম এবং তারা সবাই মুসলমান। আল্লাহ কোরআনে বলেছেন, 
সঠিক অনুচ্ছেদ শিরোনাম কোনটি?
titleA. নবীদের আগমন
titleB. নবীগণের তালিকা
titleC. ইসলাম ধর্মে নবী
titleD. আসমানি কিতাব প্রাপ্ত নবীগণ
উত্তর: titleC
আসিফ মহিউদ্দীন ঢাকার একটি মুসলিম পরিবারে একজন মধ্যম পদমর্যাদার সরকারী চাকুরিজীবীর সন্তান হিসেবে জন্মগ্রহণ করেন ও পালিত হন। তিনি বিদ্যালয় থেকে এসে মসজিদে ধর্মশিক্ষা গ্রহণ করতেন, সেই ব্যাপারে তিনি বলেন, "আমি অনেক হাস্যকর বিষয় শিখেছি - যেমন আমি স্বর্গে কুমারী লাভ করব, বা চিরকালের জন্য নরকে চূড়ান্ত শাস্তি ভোগ করব"। তার পিতামাতার দুঃখের জন্য তিনি তাকে শেখানো ধর্মীয় রীতি নিয়ে বারবার প্রশ্ন উত্থাপন করতে থাকেন। তার এই গুরুতর প্রশ্নগুলো এবং শিক্ষকদের প্রশ্নের ভক্তিহীন উত্তরের জন্য তাকে প্রায়ই অনেক মার খেতে হয়েছে। ১৩ বছর বয়সে তিনি নিজেকে একজন নাস্তিক বলে ঘোষণা করেছিলেন।

আসিফ মহিউদ্দীন বিজ্ঞান সম্পর্কে পড়তে শুরু করেন এবং ১৬ বছর বয়স (২০০০ সাল) থেকে তিনি ঢাকার সংবাদপত্রগুলোতে ইসলামবাদীদের অবৈজ্ঞানিক দাবিগুলোকে চ্যালেঞ্জ করা শুরু করেন। একটি বিজ্ঞান পত্রিকায় কুরআনে বর্ণিত অলৌকিক ঘটনাকে আধুনিক বিজ্ঞানের সাথে সংগতি আনার এবং যেভাবেই হোক যৌক্তিক বৈজ্ঞানিক পদ্ধতির দ্বারা একে ব্যাখ্যা করার প্রচেষ্টা নেয়া হয়েছে এমন একটি প্রবন্ধ পড়ার পর তার এই কাজ শুরু হয়। আসিফ মহিউদ্দীন এর প্রতিক্রিয়ায় একটি প্রবন্ধ লেখেন, যেখানে তিনি দাবি করেছিলেন, নবী মুহাম্মাদের বোরাকে করে স্বর্গে উড়ে যাওয়া বৈজ্ঞানিকভাবে অসম্ভব। এটি এবং ঢাকার বাংলা সংবাদপত্রগুলোতে তার অন্যান্য সমালোচনামূলক ও ব্যাজস্তুতিপূর্ণ প্রবন্ধ মুক্তমনা ও ধর্মীয় সমালোচক হিসেবে তার মর্যাদা বৃদ্ধি করে। এর ফলে তিনি অন্যান্য সমমনা অনলাইন সক্রিয় কর্মীদেরও সংস্পর্শে আসেন।

মহাবিদ্যালয়ে যাওয়ার আগ পর্যন্ত বিদ্যালয়ে তার উপর মারধর অব্যাহত ছিল। মহাবিদ্যালয়ে প্রবেশ করে তিনি নিজেকে পুলিস সহিংসতা, নারী অধিকার, এবং উন্নততর গণতন্ত্রের জন্য রাজনীতিতে যুক্ত হতে শুরু করেন। ২০০৬ সালে তিনি ব্লগিং শুরু করেন। ২০০৮ সালে তিনি কম্পিউটার বিজ্ঞানে ডিগ্রি অর্জন করেন। ২০১০ সালে তিনি ঢাকায় বাংলাদেশী মুক্তমনা, নাস্তিক্যবাদী, অজ্ঞেয়বাদী ও অন্যান্য অবিশ্বাসীদের নিয়ে প্রথম সম্মেলনের আয়োজন করেন, যেখানে ৩৪ জন উপস্থিত হয়েছিলেন।

সঠিক অনুচ্ছেদ শিরোনাম কোনটি?
titleA. বাল্যকাল ও শিক্ষা
titleB. জার্মানিতে গমন এবং অব্যাহত সক্রিয়তা
titleC. প্রভাব
titleD. হামলা ও কারাগারে প্রেরণ
উত্তর: titleA
সাঁওতালরা বিশ্বাস করে যে, আদি মানব ও মানবী পিলচু বুড়ো (হাড়াম) ও পিলচু বুড়ির সাত জোড়া সন্তান থেকেই তাদের উদ্ভব। এজন্যই সাঁওতালরা সাতটি গোত্রে বিভক্ত। সাঁওতালী ভাষায় এ গোত্র গুলো ‘পারিস‘ নামে অভিহিত ।গোত্র (পারিস) গুলো হলো- 

প্রথমে সাতটি গোত্র ও পরবর্তীকালে তাদের মধ্যে আরও পাঁচটি গোত্রের উদ্ভব ঘটে মোট বারটি গোত্র হয় । সাঁওতালদের মধ্যে টোটেম বিশ্বাস প্রচলিত আছে। প্রতিটি গোত্র তাদের পূর্বপুরুষ কিংবা গাছপালা, জীবজন্তু ও পশুপাখী ইত্যাদি নামে পরিচিত। হাঁসদা গোত্রের লোকের বিশ্বাস তাদের উদ্ভব ঘটেছে হাঁস থেকে। তাই হাঁসদা গোত্রের সাওতালদের হাঁস ভক্ষণ নিষিদ্ধ। আবার সরেন গোত্রের উৎপত্তি হরিণ থেকে তাই তাদের হরিণের মাংস খাওয়া নিষেধ।

সঠিক অনুচ্ছেদ শিরোনাম কোনটি?
titleA. গোত্র
titleB. পেশা
titleC. সামাজিক আচার-অনুষ্ঠান
titleD. ধর্মাচার
উত্তর: titleA
হোসনে আরা বেগম স্কুলজীবনে ৮ম শ্রেণিতে থাকাবস্থায় বয়েজ ক্লাব নামে একটি ক্লাব করেছিলাম। সেই ক্লাবের সদস্যদে নিয়ে নিজেদের জমি চাষাবাদ করে ফসল ফলাতেন। ফসল বণ্টনের ক্ষেত্রে সবাই মিলেই ভাগ করে নিতেন। তবে জমির মালিক হিসেবে হোসনে আরা বেগম একভাগ বেশি পেতেন। ঐক্যব্ধ হয়ে কাজ করার মানসিকতা তিনি এ ক্লাব থেকে পান। কোনো কোনো দিন হাল চাষ করার জন্য গরুর হাল না পেলে হোসনে আরা বেগমের নেতৃত্বে ক্লাব সদস্যরা সবার বাড়ি থেকে কোদাল মাঠে নেমে পড়তেন। 

সঠিক অনুচ্ছেদ শিরোনাম কোনটি?
titleA. অবদান
titleB. কৃষি কাজ
titleC. ব্যক্তিগত জীবন
titleD. শিক্ষকতা
উত্তর: titleB
দৌঁড়, ঝাঁপ, নিক্ষেপকে একীভূত করে সম্মিলিত ক্রীড়া হিসেবে ডেকাথলন, হেপ্টাথলন, পেন্টাথলন প্রভৃতি ক্রীড়া রয়েছে। দুই দিনব্যাপী পুরুষ বিভাগের ডেকাথলন ক্রীড়ায় ১০০ মিটার দৌঁড়, লং জাম্প, শট পুট, হাই জাম্প, ৪০০ মিটার দৌঁড়, ১১০ মিটার হার্ডলস্‌, ডিসকাস থ্রো, পোল ভল্ট, জ্যাভেলিন থ্রো এবং ১৫০০ মিটার দৌঁড় রয়েছে। বিজয়ী খেলোয়াড়ের পাশাপাশি অংশগ্রহণকারী সকল খেলোয়াড়কে প্রতিযোগিতা শেষে বিশেষভাবে সম্মানিত করা হয়। নারী ক্রীড়াবিদগণও দুই দিনের ট্র্যাক অ্যান্ড ফিল্ডের ক্রীড়া হিসেবে ডেকাথলনে অংশগ্রহণ করে থাকেন। ব্যতিক্রম রয়েছে ক্রীড়াসূচীর ধারাবাহিকতা ও ১০০ মিটার হার্ডল্‌স দৌঁড়।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রতিযোগী
titleC. ক্রীড়াসমূহ
titleD. সম্মিলিত ক্রীড়া
উত্তর: titleD
শিকাগো রিয়েল এস্টেট বিনিয়োগকারী "আলেন ক্লেভল্যান্ড লুইস" ১৮৯৫ সালে লুইস ইন্সিটিউট প্রতিষ্ঠা করেন। ১৮৭১ সালে মহাআগুনে পুরে যাওয়া শিকাগো শহর পুনর্গঠনের জন্য অনেক ব্যাবসায়ীর সঙ্গে আলেন লুইসও বিনিয়োগ করেন এবং পশ্চিম দিক পুনর্গঠনের দায়িত্ব পান। জর্জ নোবেল কারমান প্রথম পরিচালক যার অধীনে আমেরিকার প্রথম ইন্সিটিউট যেখানে বয়স্ক শিক্ষা কার্যক্রম শুরু হয়। এখানে প্রকৌশল, বিজ্ঞান এবং প্রযুক্তি বিভাগ থাকলেও অন্যান্য সাধারণ বিভাগও চালু ছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. লুইস/আরমর একীভুতকরন
titleC. আরমর ইন্সিটিউট অব টেকনোলজি
titleD. লুইস ইন্সিটিউট
উত্তর: titleD
বইটির শুরুর কলামটিতে রয়েছে লেখকের আঠারোো-উনিশ বছর বয়সে একটি ছেলের হাতে নির্যাতিত হওয়ার অভিজ্ঞতার বর্ণনা। ছেলেটি তাঁর হাতে একটি জ্বলন্ত সিগারেট চেপে ধরে হাসতে হাসতে চলে যায়। কলামটির উপসংহারে লেখক বলেছেনঃ "ময়মনসিংহ শহরের বিভিন্ন স্থানে, বিশেষ করে মেয়েদের স্কুল, কলেজ, সিনেমা হলের পাশে কাঠের থামের উপর এক ধরনের সাইনবোর্ড ঝুলত, ওতে লেখা ছিল 'বখাটেদের উৎপাতে টহল পুলিশের সাহায্য নিন'। এই ব্যবস্থাটি দীর্ঘদিন স্থায়ী হয়নি। সম্ভবত বখাটেরা ওর গুঁড়িসুদ্ধ উঠিয়ে নিয়ে গেছে। যতদিন সাইনবোর্ড ছিল, মেয়েদের স্কুলে যাওয়া-আসার সময় বখাটেরা ওই থামে হেলান দিয়েই শিস দিত। আর সবচেয়ে মজার ব্যাপার হচ্ছে, টহল পুলিশের উৎপাতে একবার স্কুলের মেয়েরা বখাটেদের সাহায্য নিতে বাধ্য হয়েছিল।" বইটিতে এরকম বেশ কিছু কলামে পুরুষ-অধিকৃত একটি সমাজে নারীজীবনের যন্ত্রণা ফুটে উঠেছে।.

বাংলা ভাষায় সর্বপ্রথম এই বইয়েই ইসলাম ও এর প্রবক্তা মোহাম্মদকে সরাসরি ভাষায় আক্রমণ করা হয়। বইটিতে হিন্দুধর্মের সমালোচনাও রয়েছে। এই বইটি যেমন অনেক নারীকেই অনুপ্রাণিত করেছে, তেমন অনেক মৌলবাদীকেই রাগান্বিত করেছে। বাংলা ভাষায় সর্বপ্রথম এই বইটিতেই যৌনতা নিয়ে একজন নারী রাখঢাকবিহীন বক্তব্য রাখেন। বাংলাদেশের সমাজে যৌনতা নিয়ে খোলাখুলি আলাপআলোচনা এখনও স্বীকৃত নয়। এই বইটিতে সংকলিত কলামগুলির রচিত হয় ১৯৮৯ থেকে ১৯৯০ সালে। বেগম রোকেয়ার প্রায় একশ' বছর পর এই কলামগুলির মাধ্যমেই বাংলাদেশে নারীবাদের লড়াই পুনরুজ্জীবন লাভ করে। এখনও এই কলামগুলিই বাংলা ভাষায় একজন নারীর রচিত সবচেয়ে সাহসী লেখা হিসেবে স্বীকৃত। পশ্চিমবঙ্গ বা বাংলাদেশ- কোথাও বাঙালি নারী লেখকের মাঝে তসলিমা নাসরিনের মতো সাহস খুব কমই দেখা গেছে।

সঠিক অনুচ্ছেদ শিরোনাম কোনটি?
titleA. প্রকাশনা
titleB. সংক্ষিপ্ত বিবরণ
titleC. পুরস্কার ও সম্মাননা
titleD. বিতর্ক
উত্তর: titleB
মুগীরা ইবনে শুবা একজন বিজ্ঞ কূটনীতিক ও রাজনৈতিক পরামর্শদাতা ছিলেন । তাকে আরবের প্রসিদ্ধ কূটনীতিকদের মধ্যে গণ্য করা হয়। ইমাম শাবী বলেন, আরবের বিজ্ঞ কূটনীতিক ব্যক্তি চারজন –

মুয়াবিয়া ইবন আবি সুফিয়ান,

আমর ইবনুল আস

মুগীরা ইবনে শুবা ও

যিয়াদ ।

তার অনেক বিখ্যাত কূটনীতিক ইতিহাস রয়েছে । খলিফা উমরের সময়ে তার নামে অর্থ চুরির মামলা দায়ের করে বসরার শাসক থেকে বরখাস্ত করা হলে । তিনি অতি বিচক্ষনতার সাথে নিজেকে প্রমাণাদি নিয়ে নিজেকে নির্দোষ প্রমাণ করতে সক্ষন হন।

সাহাবী নুমান ইবনে মুকাররিন মুগীরাকে বলেছেন, ""তুমি বুদ্ধিমত্তা, পরামর্শদান ও সঠিক মতামতের অধিকারী ব্যক্তি"" ।

সঠিক অনুচ্ছেদ শিরোনাম কোনটি?
titleA. রাজনৈতিক বিচক্ষণতা
titleB. উমরের যুগে
titleC. ইসলাম গ্রহণ
titleD. আলীর যুগে
উত্তর: titleA
আজকের বাগেরহাটের ইতিহাসের সন্ধান রয়েছে সুলতান নাসির আল-দীন মাহমুদ 
শাহ্‌ এর বাংলা সুলতানাতে। (১৪৪২-১৪৫৯) ১৫ শতাব্দীতে সুলতানাতের 
একজন প্রশাসক উলুঘ খান জাহান (১৪৩৩–১৪৫৯) এই শহর প্রতিষ্ঠা করেন। 
তার কবরে ১৪৫৯-কে তার মৃত্যুর সাল উল্লেখ করা হয়েছে যা থেকে প্রমাণ 
পাওয়া যায় যে শহরটি ১৫ শতাব্দীতে নির্মাণ করা হয়। তিনি রাস্তা, সেতু এবং 
পানি সরবরাহের জলাশয়বিশিষ্ট (পুকুর- দুইটি পুকুর এখনো আছেঃ “ঘোড়াদীঘি” 
এবং “দারগাদিঘী”) একটি পরিকল্পিত শহর, জলাধার, অনেকগুলো মসজিদ ও 
মাজার, প্রাসাদ এবং তার নিজের মাজার তৈরি করেছিলেন যার সবগুলোই ছিল 
“খান জাহানের স্থাপত্যশৈলী”। খান জাহান এই শহরেই বাস করতেন এবং অনেক 
জনহিতকর কাজ করেছিলেন। 
জানা যায় যে, রাজনৈতিক ও অর্থনৈতিক কারণে দিল্লীর 
সুলতানাত ভারতবর্ষের দূরবর্তী প্রান্তে বাংলায় ইসলাম প্রচার 
করতে চেয়েছিল এবং এই দুঃসাধ্য কাজের দায়িত্ব দেয়া হয় উলুঘ খান 
জাহানকে।
উলুঘ খান জাহান প্রশাসক হিসেবে তার অসাধারণ দক্ষতা ( তিনি দক্ষিণ বাংলায় ঝিনাইদহ, সাতক্ষীরা, পটুয়াখালী, এবং বরিশাল 
নামক জায়গার প্রশাসকের দায়িত্বে ছিলেন ) এবং স্থাপত্য বিষয়ক জ্ঞানের 
জন্য পরিচিত ছিলেন। তিনি একজন পীর ও ছিলেন, একজন সাধু 
ব্যক্তি যিনি অপ্রয়োজনীয় ব্যক্তিগত অর্জন থেকে বিরত থাকেন (তিনি রাজকীয় পদ থেকে বিরত থাকেন এবং তার নামে কোন জিনিস 
রাখেননি)। এজন্য তার সমাধি বাংলাদেশে গুরুত্ব সহকারে সংরক্ষণ করা হয়েছে 
এবং অসংখ্য ধার্মিক ব্যক্তি এখানে আসেন।
১০ টি মসজিদের উপর গবেষণায় দেখা যায় যে এদের মধ্যে সাতটি মসজিদ- ষাট 
গম্বুজ মসজিদ এবং এরসাথে উলুঘ খান জাহান মাজার, রনবিজয়পুর মসজিদ, বিবি 
বেগনী মসজিদ, চুনখোলা মসজিদ এবং নয় গম্বুজ মসজিদ উলুঘ খান জাহানের 
রীতিতে তৈরি। অন্য তিনটি মসজিদ যা পরবর্তীতে তৈরি হয়েছিল সেগুলো হল দশ 
গম্বুজ মসজিদ, রেজাই খান মসজিদ এবং জিন্দা পীর মাজার।
১৮৯৫ সালে এলাকাটিতে ব্যাপক পরীক্ষা-নিরীক্ষা করা হয় এবং ১৯০৩-০৪ এ 
ষাট গম্বুজ মসজিদের পুনরুদ্ধার দৃশ্যমান হয়। ১৯০৭-০৮ সালে ছাঁদের এবং ২৮টি 
গম্বুজ পুনরুদ্ধার করা হয়।
১৯৮২-৮৩ সালে ইউনেস্কো বাগেরহাট এলাকার জন্য একটি বৃহৎ পরিকল্পনা 
গ্রহণ করেন এবং ১৯৮৫ সালে একে বিশ্বের উল্লেখযোগ্য স্থানের (ওয়ার্ল্ড 
হেরিটেজ সাইট) তালিকায় অন্তর্ভুক্ত করে।

সঠিক অনুচ্ছেদ শিরোনাম কোনটি?
titleA. চুনাখোলা মসজিদ
titleB. জাদুঘর
titleC. ইতিহাস
titleD. মসজিদসমূহ
উত্তর: titleC
ধ্রুপদি সাংখ্য দর্শনের যে প্রাচীনতম প্রামাণ্য গ্রন্থটি এখনও পর্যন্ত পাওয়া গিয়েছে, সেটি হল ঈশ্বরকৃষ্ণের "সাংখ্যকারিকা" (২০০ খ্রিষ্টাব্দ বা ৩৫০-৪৫০ খ্রিষ্টাব্দ) খ্রিস্টীয় প্রথম সহস্রাব্দের প্রথম দিকে অন্যান্য বইও লেখা হয়ে থাকতে পারে, তবে সেগুলি আর পাওয়া যায় না। ঈশ্বরকৃষ্ণ তার কারিকায় কপিল থেকে শুরু করে আসুরি ও পঞ্চশিখা হয়ে তাদের নিজের নাম পর্যন্ত একটি গুরু-শিষ্য পরম্পরার উল্লেখ করেছেন। এই গ্রন্থে সাংখ্য দর্শনের একটি প্রাচীনতর বইয়ের নামও পাওয়া যায় - "ষষ্টিতন্ত্র"। এই বইটি আর পাওয়া যায় না।

সাংখ্যকারিকার সবচেয়ে জনপ্রিয় ভাষ্যটি অদ্বৈত বেদান্ত প্রবক্তা গৌড়পাদের রচিত বলে প্রচলিত বিশ্বাস। ধর্মতত্ত্বের অধ্যাপক রিচার্ড কিং-এর মতে, গৌড়পাদ সম্ভবত দুটি আলাদা দর্শন শাখার উপর গ্রন্থ রচনা করেননি। সাংখ্যকারিকার অন্যান্য গুরুত্বপূর্ণ ভাষ্য হল "যুক্তিদীপিকা" (খ্রিস্টীয় ৬ষ্ঠ শতাব্দী) ও বাচস্পতি মিশ্রের "সাংখ্যতত্ত্বকৌমুদী" (খ্রিস্টীয় দশম শতাব্দী)।

"সাংখ্যপ্রবচন সূত্র" (খ্রিস্টীয় ১৪শ শতাব্দী) হল মধ্যযুগে সাংখ্য দর্শনের প্রতি মানুষের আগ্রহ বৃদ্ধি করে। সাংখ্যকারিকার পর এটিই সাংখ্য দর্শনের সবচেয়ে গুরুত্বপূর্ণ বই। অনিরুদ্ধ ("সাংখ্যসূত্রবৃত্তি", খ্রিস্টীয় ১৫শ শতাব্দী), বিজ্ঞানভিক্ষু ("সাংখ্যপ্রববচনভাষ্য", খ্রিস্টীয় ১৬শ শতাব্দী), মহাদেব ("বৃত্তিসার", খ্রিস্টীয় সপ্তদশ শতাব্দী) ও নাগেশ ("লঘুসাংখ্যসূত্রবৃত্তি") এই বইটির ভাষ্য রচনা করেছিলেন। ভারতীয় দর্শন বিশেষজ্ঞ সুরেন্দ্রনাথ দাশগুপ্তের মতে, প্রাচীন ভারতীয় চিকিৎসাশাস্ত্র চরক সংহিতা বইতে প্রাচীন সাংখ্য শাখার কিছু মতামত লিপিবদ্ধ আছে।
সঠিক অনুচ্ছেদ শিরোনাম কোনটি?
titleA. ঈশ্বরের অস্তিত্বের বিরুদ্ধে যুক্তি
titleB. বৈদিক প্রভাব
titleC. গ্রন্থ
titleD. প্রকৃতি
উত্তর: titleC
নগরউখড়া থানা হল শহরের মূল প্রশাসনিক কেন্দ্র।নগরউখড়া সহ পার্শ্ববর্তী গ্রাম ও এলাকা সমূহ এই থানা প্রশাসন নিয়ন্ত্রণ করে (হরিণঘাটা পৌর এলাকা বাদে)।২০১৬ সালে রাজ্যের মুখ্যমন্ত্রী মমতা ব্যানার্জির নির্দেশে নতুন প্রশাসনিক কেন্দ্র হিসাবে নগরউখড়া থানা প্রতিষ্ঠা করা হয়েছিল। যমুনা নদীর তীরবর্তী নগরউখড়া শহরের মহাদেবপুর এলাকায় নবনির্মিত থানাটি অবস্থিত।

সঠিক অনুচ্ছেদ শিরোনাম কোনটি?
titleA. ভৌগোলিক উপাত্ত
titleB. প্রশাসনিক বিভাগ
titleC. যোগাযোগ
titleD. জনসংখ্যার উপাত্ত
উত্তর: titleB